**ОТГОВОР – РАЗЯСНЕНИЕ ПО ДОКУМЕНТАЦИЯ**

**на основание чл. 29, ал. 2 от ЗОП**

**УВАЖАЕМИ ДАМИ И ГОСПОДА,**

Във връзка с отправено запитване по реда на чл. 29, ал. 1 от ЗОП, Ви предоставяме следните разяснения по документация за участие в процедура за възлагане на обществена поръчка чрез открита процедура с предмет: ***„Изграждане на електронна платформа за управление на учебния процес и провеждане на иновативни електронни, уеб-базирани и дистанционни обучения“ по проект С13-22-1/16.04.2014 „Изграждане на капацитет на ИПА за изследвания, обучение и приложение на иновативни европейски практики в доброто управление”,*** Ви даваме следните разяснения:

**1. Въпрос:**

Съгласно обявлението и прилежащата документация за участие, кандидатите по обособена позиция № 1 следва да разполагат с екип от експерти /ключови и неключови/, отговарящи на специфични изисквания по отношение на квалификация и професионален опит. Имайки предвид представените от Възложителя образци за участие в обществената поръчка, както и указанията за подготовка на офертата, подробно описани в Глава V, моля да потвърдите че не е необходимо офертата да съдържа каквито и да било копия на документи /дипломи, трудови книжки, сертификати, персонални референции и др./ които да се докаже за всеки един от предложените експерти съответствие с поставените изисквания.

**Отговор:**

Съгласно чл. 51, ал.1, т. 7 от ЗОП, не се изисква представяне на дипломи, трудови книжки и др. за доказване на квалификацията и опита на експертите, предложени от участника.

**Въпрос 2:**

В Техническата спецификация са посочени очакваните резултати от изпълнението на поръчката. Сред очакваните крайни резултати:

* Разработени вътрешни правила за организиране на е-обучение;
* Разработени стандарти за качество на е-обучението - стандарти и индикатори за оценка на качеството;
* Качени 10 курса за е-обучение с ресурсна библиотека и провеждане на пилотно обучение;
* Подпомагане и консултиране за самообучение на 200 служители чрез записване и провеждане на е-обучение по селектирани от тях курсове;

С оглед на така формулираните очаквани крайни резултати, моля да дадете уточнения на следните въпроси:

**Въпрос 2.1.**

Относно вътрешните правила за организиране на с-обучение, следва ли да се разбира, че избраният Изпълнител има задължение само да създаде проект на „вътрешни правила за организиране на е-обучение“ ? Ако НЕ, моля да уточните какво точно се очаква от избрания Изпълнител?

**Отговор 2.1:**

Изпълнителят следва да разработи проект на вътрешни правила за организиране на е-обучение, съгласно изискванията на Техническата спецификация.

**Въпрос 2.2:**

Относно разработените стандарти за качество на е-обучението, следва ли да се разбира, че избраният Изпълнител има задължението да разработи визираните стандарти и индикатори за оценка на качеството, като се има предвид, че подобен вид дейности попадат в задълженията на самите обучителни институции?

**Отговор 2.2:**

Изпълнителят следва да разработи стандарти за качество на е-обучението - стандарти и индикатори за оценка на качеството, съгласно изискванията на Техническата спецификация.

**Въпрос 2.3.**

Относно очакваният краен резултат, да бъдат качени 10 курса за е-обучение с ресурсна библиотека и провеждане на пилотно обучение, следва ли да се разбира, че Възложителя очаква избраният Изпълнител да има задължението за провеждане на изискваните пилотни обучения?

**Отговор 2.3:**

Съгласно изискванията на Техническата спецификация, изпълнителят е длъжен да качи 10 курса за е-обучение на разработения е-портал за е-обучение, съдържанието на които ще бъде предоставено от възложителя.

По време на провеждане на пилотните обучения, изпълнителят е длъжен да предостави методическа помощ и подкрепа.

**Въпрос 2.4.**

Относно очакваният краен резултат за подпомагане и консултиране за самообучение на 200 служители чрез записване и провеждане на е-обучение по селектирани от тях курсове, следва ли да се разбира, че избраният Изпълнител има ангажимента за дейности по подпомагане и консултиране на въпросните 200 служители, който ще провеждат самообучение? В случай, че избраният Изпълнител има ангажимента за тези дейности, то Института по публична администрация ли ще осигури необходимия брой обучаеми?

**Отговор 2.4:**

Съгласно изискванията на Техническата спецификация, изпълнителят е длъжен да предостави методическа помощ и подкрепа по провеждане на електронните обучения. Институтът по публична администрация ще осигури необходимия брой обучаеми.

**ИЗПЪЛНИТЕЛЕН ДИРЕКТОР НА**

**ИНСТИТУТА ПО ПУБЛИЧНА АДМИНИСТРАЦИЯ**

**/п./**

**Доц. Георги Манлиев**